Sportklub vereer lede | Netwerk24
Sportklub vereer lede
Deur Martinette Hay 27 November 2019 06:01
Lede van die Maluti-multisportklub op dié klub se toekenningsgeleentheid vir 2019 is van links, voor: Ebarnie Cilliers, Ryan Sartain en Melissa Maritz; agter: Emmelize Lambrecht, Cara Cilliers, Rhona Steyn, Daleen Cilliers, Jaydin Nel en Charné Wessels. Foto: Verskaf
Die Maluti-multisportklub het sy lede op die klub se jaarlikse toekenningsgeleentheid, in Oktober by Lavender Hill, vir hul prestasies vereer.
Maseoa Phoka het ’n eerbewys ontvang omdat hy vanjaar aan sy eerste Comrades-marathon deelgeneem het. Ian Cilliers is as die mees inspirerende atleet aangewys.
Jaydin Nel en Cara Cilliers is onder­skeidelik die beste seun en meisie in triathlon en duathlon.
Ryan Sartain het beste vordering vir seuns in landloop getoon, terwyl Emmelize Lambrecht die beste vordering vir meisies in landloop getoon het. Charné Wessels is as die kinder-atleet aangewys wat die meeste vordering getoon het, en Rhona Steyn die volwasse atleet wat die beste gevorder het.
Melissa Maritz is as die beste klublid aangewys.
Heizel Moller en Natalie Landman was gassprekers op die geleentheid.
Moller is ’n bekende in hardloop­kringe en hardloop gewoonlik tien Comrades-marathons in tien dae, waarvan die tiende een die amp­telike Comrades-marathon is.
In 2020 wil sy 20 keer die afstand hardloop in die dae voor die Comrades, waarvan die 20ste keer die Comrades sal wees.